Efikasan manje agresivan zahvat kod raka dojke
Nova studija ustanovila je da nema prednosti od ukljanjanja velikog broja limfnih čvorova ispod pazuha kako bi se uklonio kancer
Kada se rak dojke proširi na okolne limfne čvorove lekari imaju dva izbora. Oni mogu da uklone glavni tumor i jedan ili dva najbliža limfna čvora. To se naziva sentinalna biopsija čvorova. Ili mogu da primene agresivniji pristup i izvade mnogo veći broj limfnih čvorova. Agresivniji pristup može potpuno da ukloni tumor, ali komplikacije često uključuju bol u ramenu ili trajno i bolno oticanje ruke. Doktor Armando Đulijano iz Džon Vejn instituta za borbu protiv raka u Kaliforniji želeo je da prouči da li bi rak mogao da bude eliminisan manje agresivnim hirurškim zahvatom. Radikalnija operacija podrzumeva ostajanje u bolnici jedan do dva dana i izaziva jače post-operativne bolove. Stoga je Bobi Saunders osetila olakšanje, kada joj je lekar ponudio manje radikalnu proceduru, pošto joj je uspostavljena dijagnoza raka dojke, pre osam godina. „ Doktor Đulijano i istraživači iz nekoliko vodećih centara u Sjedinjenim Državama proučavali su skoro 900 pacijenata kojima se rak dojke proširio na samo jedan do dva limfna čvora. Polovina je imala radikalnu proceduru dok su ostali imali jednostavniju operaciju. Obe grupe bile su podvrgnute zračenju i hemoterapiji. „ Istraživači ističu da kombinacija hemoterapije i zračenja sa jednostavnijom operacijom kao ishod ima veći uspeh. Neki stručnjaci navode da će studija najverovatnije promeniti način na koji hirurzi tretiraju rak dojke u ranoj fazi, koji se proširio na limfne čvorove. Međutim, drugi stručnjaci za rak i njihovi pacijenti kažu da žele više dokaza pre promene uobičajene prakse. Studija je objavljena u časopisu Američkog medicinskog udruženja.